कामीय पिसारो
याकोब-आब्राहम-कामीय पिसारो ऊर्फ कामीय पिसारो (फ्रेंच: Camille Pissarro) (जुलै १०, १८३० - नोव्हेंबर १३, १९०३) हा प्रख्यात फ्रेंच चित्रकार होता. पिसारोचे दृक् प्रत्ययवाद व दृक् प्रत्ययोत्तरवाद चित्रशैल्यांमधील योगदान महत्त्वाचे मानले जाते.

जीवन 
पिसारोचा जन्म जुलै १०, १८३० रोजी कॅरिबियन समुद्रातील सेंट थॉमस, व्हर्जिन बेटे येथे झाला. बालपण सेंट थॉमस बेटावर काढल्यावर पिसारो वयाच्या १२ व्या वर्षी पॅरिसात बोर्डिंग शाळेत दाखल झाला. १८५५ साली त्याने पॅरिसातील एकोल दि बो-आऱ्ह व अकाडेमी स्विस या नामांकित कलाविद्यालयांमधून प्रशिक्षण घेतले. फ्रॅंको-प्रशियन युद्धामुळे १८७० साली फ्रान्स सोडून लंडनात आसरा घ्याव्या लागलेल्या पिसारोने तेथील वास्तव्यात दृक् प्रत्ययवादी चित्रशैलीच्य ढंगाने अनेक चित्रे चितारली. पुढे १८९० साली तो मायदेशी परतला. नोव्हेंबर १३, १९०३ रोजी पॅरिसातील वास्तव्यात पिसारो मरण पावला.

बाह्य दुवे 
 कामीय-पिसारो.ऑर्ग (इंग्लिश मजकूर)

फ्रेंच चित्रकार
दृक् प्रत्ययवाद चित्रशैली
इ.स. १८३० मधील जन्म
इ.स. १९०३ मधील मृत्यू